









2017 жылғы 15 наурыздағы № 138 ««Қостанай облыстық мәслихатының аппараты» мемлекеттік мекемесі туралы ережені бекіту туралы» мәслихат шешіміне өзгерістер енгізу туралы

Қостанай облыстық мәслихаты ШЕШІМ ҚАБЫЛДАДЫ:
Қостанай облыстық мәслихатының 2017 жылғы 15 наурыздағы № 138 ««Қостанай облыстық мәслихатының аппараты» мемлекеттік мекемесі туралы ережені бекіту туралы» шешіміне мынадай өзгерістер енгізілсін:
аталған шешіммен бекітілген «Қостанай облыстық мәслихатының аппараты» мемлекеттік мекемесі туралы ережеде:
4-тармақ мынадай редакцияда жазылсын:
«4. Мәслихат аппараты мемлекеттік мекеме ұйымдық-құқықтық нысанындағы заңды тұлға болып табылады, Қазақстан Республикасының Мемлекеттік Елтаңбасы бейнеленген мөрлері мен қазақ және орыс тілдеріндегі өз атауы көрсетілген мөртабандары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары болады.»;
7-тармақ мынадай редакцияда жазылсын:
«7. Мәслихат аппараты өз құзыреті мәселелері бойынша заңнамада белгіленген тәртіппен Мәслихат аппараты басшысының бұйрықтарымен және Қазақстан Республикасының заңнамасында көзделген өзге де актілермен ресімделетін шешімдер қабылдайды.»;
11-тармақ мынадай редакцияда жазылсын:
«11. Мәслихат аппаратының қызметін қаржыландыру Қазақстан Республикасының қолданыстағы заңнамасына сәйкес жергілікті бюджеттен жүзеге асырылады.»;
13-тармақ алынып тасталсын;
17, 18, 19, 20-тармақтар мынадай редакцияда жазылсын:
«17. Мәслихат аппаратының қызметіне басшылықты Мәслихат аппаратының басшысы жүзеге асырады, ол Мәслихат аппаратына жүктелген міндеттердің орындалуына және өз өкілеттіктерін жүзеге асыруына дербес жауапты болады.
Мәслихат аппаратының басшысы Қазақстан Республикасының заңнамасына сәйкес қызметке тағайындалады және қызметтен босатылады.
Аппарат басшысының орынбасары болады, ол Қазақстан Республикасының заңнамасына сәйкес қызметке тағайындалады және қызметтен босатылады.
Мәслихат аппаратының басшысы Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңында және мәслихат регламентінде көзделген өз құзыреті шегінде өкілеттіктерін жүзеге асырады.
Мәслихат аппараты басшысының өкілеттіктерін ол болмаған кезеңде қолданыстағы заңнамаға сәйкес оны алмастыратын тұлға жүзеге асырады.»;
21-тармақ алынып тасталсын.
Осы шешім алғашқы ресми жарияланған күнінен кейін қолданысқа енгізіледі.
Қостанай облыстық
мәслихатының төрағасы                                                                  С. Ещанов

